# Мотивационно писмо

Здравейте г-н Петров,

От години следя Moonshot с изключителен интерес. С гордост мога да заявя, че съм се абонирал за всички ваши канали и отварям всеки един имейл, който изпращате. Изключително ми допада начинът, по който формулирате съдържанието си така, че освен експертно и уникално, да е и забавно. Ето защо съм истински ентусиазиран да кандидатствам за участие във вашия конкурс като Project Manager.

Имам дългогодишен опит в сферата на програмирането. Справям се с надзираване и ръководене на хора с финес. Изграждането на приложими и елегантни архитектури за сложни проблеми е моята страст.

В бъдещето искам да съм Project Manager, да реализирам множество големи проекти, като в процеса да се погрижа всяка отделна частица от моя екип да се чувства като у дома си. Да не го е страх да си изкаже гениалните идеи, въпреки че повечето сигурно ще ги отсея с доста завъртяни пояснения, защото ако им съобщя в чист претекст че говорят глупости, няма да имам възможността да измъкна с пинсета единия процент уникална идея.

Ще вярвам на хората повече отколкото те самите го правят и ще превърна всеки служител във възможно най-ползотворната за обществото, за него самия, за фирмата и за мен версия.

Наясно съм с идеята, че ще трябва да премина през доста позиции с по нисш ранг. Но не искам да работя като “обикновен програмист” т.е. code monkey, на който не му се дава никаква отговорност и единствената му цел е да преведе някакъв текст от говорим човешки в разбираем за компилатора език.

Ще приемам проектите, които създавам, сериозно. Ще ги изградя и усъвършенствам така, че да бъдат възможно най-успешните в дигиталния свят.

Смятам, че моите умения и мотивация биха помогнали значително на конкурса да изгради една по-интересна и ожесточена битка.

Благодаря Ви за отделеното време и внимание! Очаквам с нетърпение да се свържете с мен, за да уговорим удобен ден и час за среща.

Енгин Мустафа

stu1701321011@uni-plovdiv.bg